Naujienos (Jonava)

Naujienos – buvęs Jonavos rajono laikraštis, ėjęs nuo 1973 m. kovo 28 m. Apimtis – 12 puslapių. Išeidavo antradieniais ir penktadieniais. Spausdindavo UAB „Rinkos aikštė“ spaustuvė (Kėdainiai). Leidėjas – UAB „Naujienų redakcija“ (koncernas „Achemos grupė").Achemos grupė: Bendrovės Adresas – Žeimių g. 15, II aukštas, LT-55158. Įmonės kodas 156740018.

 Istorija 
Iki 1992 m. vadinosi „Chemikas“, iki 1988 m. ėjo kaip Jonavos gamybinio susivienijimo „Azotas“ savaitraštis, iki 1993 m. – valstybinės įmonės „Azotas“ laikraštis. Nuo 1993 m. buvo leidžiamas savaitinis imonės laikraštis „Azoto naujienos“, nuo 1994 m. – „Achemos žinios“.

Nuo 1992 m. leistas du kartus per savaitę, nuo 1995 m. – 3 kartus per savaitę. Tiražas 1973 m. – 1000 egz., 1990 m. – 1500 egz., 1997 m. – 3900 egz.,  2009 m. – 3100 egzempliorių (rudenį). 

Regiono laikraštį „Naujienos" leidžianti UAB „Naujienų redakcija“ priklausė žiniasklaidos bendrovių grupei „Balto media“ (gen. dir. Rimantas Šimkus). Holdingą sudarė Radiocentro" stočių grupė, nacionalinis dienraštis „Lietuvos žinios", „Titnago“ ir „Aušros" spaustuvės. Holdingą valdė koncernas „Achemos grupė" (steigėjas - Bronislovas Lubys)„Media holdingui vadovaus Rimantas Šimkus“.

2019 m., likvidavus bendrovę „Lietuvos žinios“, kartu buvo sustabdyta ir laikraščio „Naujienos" leidyba.„Nuo gegužės nebebus leidžiamas laikraštis „Lietuvos žinios“, bendrovė likviduojama“ - LRT.lt

 Laikraštis 
Laikraščio rubrikos – „Aktualijos ir komentarai“, „Miestas“, „Kaimas“, „Mūsų sveikata“, „Jonavos garbės alėja“, „Mozaika“, „Televizija“, „Skelbimai“, „Reklama“, „Iš arčiau“ ir kt. Skaitytojų skaičius – apie 5500.

 Vyriausieji redaktoriai 
 Z. Cibutavičius – 1973–1974 m.
 P. Kaunas – 1975–1976 m.
 H. Noreikaitė – 1977 m.
 Ričardas Adamonis – 1978–1989 m.
 R. Kemerzūnas – 1990–1996 m.
 Alfredas Skopas – 1996–1997 m.
 Ūdrys Staselka – 1997–1999 m.
 Romualdas Vytautas Zbormirskas – 1999–2009 m.
 Violeta Liukaitienė – nuo 2009 m.

 Šaltiniai 

 Nuorodos 
 Oficiali Jonavos „Naujienų“ svetainė

Kategorija:Jonavos spauda
Kategorija:Rajonų laikraščiai